شەفەق نیوز/ دوو رۆژنامەوانی ئەفغانی، ئمڕوو پەنجشەممە، ئاشکرای
ئەو شکەنجە کردن ک دویای دەسگیرکردنیان ئەرا چەن ساعەتیگ لەلایەن ئەندامەیل تاڵیبان
کەفتنە وەری لەوەر تۆمارکردن ناڕەزایەتیەیل کابوڵ پایتەخت.
ئاژانس فرانس پرس باس کرد ک لە مەوقەی خۆپیشاندانەیل دوێەکە
چوارشەممە، ئەو دوو پیاوە دەسگیر کریان ت وەرەو بنکەی پۆلیسیگ لە پایتەخەگە بردنەیان،
و وتن؛ ک کەفتنە وەر گورمیچە و کوتەک وەشانن و وایەر کارەبا و قەمچی دویای توومەتکردنیان
وە رێکخستن ناڕەزاییەگە.
ئاژاناسەگە لە زوان وێنەگر نعمەتولڵا نەقدی وت: یەکیگ لە
ئەندامەیل تاڵیبان پای نادە بان سەرمە و وەخشتیگ دەموچەوم تلان، و مەزەنە کردم ئەوەسا
کوشنەم، وتیش؛ ئەندامەیل تاڵیبان دەسگیر ئەو کەسەیلە کردن ک وە مۆبایلیان وێنە گردنە.
نەقدی وتیش؛ ئەندامەیل تاڵیبان خوازین کامیراگەم بڕفنن، باوجی
توێنست بخەێدەی لای کەسیگ لە ناڕەزایلە، وەلی سێیان لە تاڵیبان دەسگیرم کردن و وەرەو
بنکەی پۆلیس بردنەم و لەورا دەس وەشانن بوی.
وتیش؛ هەنای پرسیار دەربارەی هووکار ئەو دەسدریژیە  لەلیان کرد وتن: تو خوەشبەختی ک سەرد نەوڕیمنە،
وتیش؛ خریا بن ئاو زیندان قەرەباڵغی ت لەو بنە پەیای پەیامنێر تەقی دەریایی کرد ک ئەوەیش
کەفتیەسە وەر دەسدریژیکردن.
لەلای خوەییش، دەریایی وت؛ ژان سەختیگ وەخوەمان دیمن ک توانای
جوولەکردن نەیاشتیمن، ئەوانە وە چەو دوژمنایەتی وەپیمان نووڕن.
